Arkalochórin kirves

Arkalochórin kirves on minolaisaikainen kaksoiskirves eli labrys, joka löydettiin Arkalochórin luolasta keskiseltä Kreetalta vuonna 1934.

Kirves on valmistettu minolaisen kulttuurin kukoistuskaudella MM III - ja LM I -kausien taitteessa noin vuonna noin 1600 eaa. Se on alun perin jätetty minolaisen uskonnon kulttipaikkana toimineeseen luolaan votiivilahjaksi, tai sitä on käytetty muihin uskonnollisiin tarkoituksiin. Kirves löytyi Spyrídon Marinátoksen johtamissa kaivauksissa. Se oli yksi luolasta löydetyistä lukuisista esineistä, joihin kuului noin 30 kultaista ja hopeista kirvestä sekä satoja pronssisia miekkoja, veitsiä ja kaksoiskirveitä.

Kirveestä on säilynyt sen pronssinen teräosa. Siihen on kirjoitettu 15 tuntematonta kirjoitusta edustavaa kirjoitusmerkkiä. Osa merkeistä on samoja kuin Faistoksesta löydetyssä niin kutsutussa Faistoksen kiekossa, osa taas muistuttaa kreetalaisia hieroglyfejä. Joidenkin tutkijoiden mukaan kirveen kirjoitus saattaisi olla jonkinlaista lineaari-A-kirjoitusta, mutta näkemystä ei ole yleisesti hyväksytty.

Kirves on nykyisin esillä Iraklionin arkeologisessa museossa.

 Kirjoitus 

Kirveenterässä oleva kirjoitus koostuu 15 kuva- tai tavumerkistä. Eri merkkejä on yhteensä 10. Teksti on kirjoitettu kolmeksi pystysuoraksi sarakkeeksi. Vasemmassa ja keskisarakkeessa on kummassakin 6 merkkiä ja oikeanpuoleisessa 3 merkkiä.

Merkeistä kaksi tunnetaan ainoastaan kyseisestä kirveestä. Muiden merkkien vertailu lineaari-A-kirjoitukseen ja Faistoksen kiekkoon on peräisin Torsten Timmiltä (2004).

Oikealta vasemmalle ja ylhäältä alas luettuna merkit ovat:

 Nro Merkki Kommentti Vertailu Lineaari-A Faistoksen kiekko 01 01|13px Tiedosto:Linear A Sign A304.svg A304 KA ?? 02 02|17px Tiedosto:Linear A Sign A028.svg AB28 I Tiedosto:Phaistos glyph 39.svg D39 03 03|20px Tiedosto:Linear A Sign A001.svg AB01 DA 04 04|20px Tiedosto:Phaistos glyph 02.svg D02 05 05|20px   06 06|20px Tiedosto:Linear A Sign A005.svg AB05 TO ?? 07 07|20px vrt. 04 Tiedosto:Phaistos glyph 02.svg D02 08 08|20px Tiedosto:Linear A Sign A080.svg AB80 MA 09 09|20px Tiedosto:Linear A Sign A004.svg AB04 TE ? Tiedosto:Phaistos glyph 35.svg D35 10 10|20px vrt. 04 Tiedosto:Phaistos glyph 02.svg D02 11 11|20px Tiedosto:Linear A Sign A031.svg AB31 SA ?? Tiedosto:Phaistos glyph 19.svg D19 12 08|20px vrt. 08 Tiedosto:Linear A Sign A080.svg AB80 MA 13 13|20px Tiedosto:Linear A Sign A006.svg AB06 NA ?? Tiedosto:Phaistos glyph 23.svg D23 14 14|20px Juuri? 15 15|20px Tiedosto:Linear A Sign A338.svg A338 ?

 Lähteet 

 Aiheesta muualla 

Luokka:Iraklionin arkeologinen museo
Luokka:Kirveet
Luokka:Minolainen kulttuuri
Luokka:Piirtokirjoitukset
Luokka:Selvittämättömät tekstit ja symbolit